Eltörölhetik a Mianmar elleni szankciókat | Euronews
Eltörölhetik a Mianmar elleni szankciókat
Megszüntetné az Mianmar elleni szankciókat az Egyesült Államok. Ezt Barack Obama elnök jelentette be, miután a washingtoni Fehér Házban fogadta Ang Szán Szu Csít, Mianmar tényleges vezetőjét, aki először járt hivatalos úton az amerikai fővárosban. A szankciók feloldásával az üzleti kapcsolatok is élénkülhetnek.
- Úgy vélem, hogy az Egyesült Államok számára, vállalkozásaink és nonprofit szervezeteink számára is kedvezőek lehetnek a befektetések, mellyel demokratizálódó térségbeli partnerünk sikereinek részeseivé válhatnak – mondhatnak Barack Obama.
- Mindenkit szeretnénk meghívni, hogy megismerjék az országot, megismerjék a befektetési lehetőségeket, hogy lássák, miként fektethetnek be úgy, hogy ez számukra is éppoly kedvező legyen, mint a mi számunkra – mondta Ang Szán Szu Csí.
Mianmar ellen 1989 óta vannak érvényben szankciók. A büntetőintézkedéseket azért vezették be, mert az akkori katonai vezetés sorozatosan megsértette az emberi jogokat.
Mianmarban idén az ellenzék nyerte az elnökválasztást, az ellenzéki erők vezetője, Szu Csí azonban az alkotmány egyik pontja miatt nem lehetett elnök.